C 306/16

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 306/04)

Käesolev teade avaldatakse kooskõlas komisjoni delegeeritud määruse (EL) 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„Terre Tollesi“ / „Tullum“

Viitenumber: PDO-IT-A0742-AM03

Teate kuupäev: 20.6.2019

KINNITATUD MUUDATUSE KIRJELDUS JA PÕHJUSED

1. Traditsioonilise nimetuse muutmine: DOC asemel DOCG

Kirjeldus ja põhjused

Nimetuse „Terre Tollesi“ või „Tullum“ tootespetsifikaadi muutmise taotluse eesmärk on muuta määruse (EL) nr 1308/2013 artikli 112 punkti a kohast nimetust, asendades kontrollitud päritolunimetuse (DOC, denominazione di origine controllata) kontrollitud ja garanteeritud päritolunimetusega lühendiga (DOCG, denominazione di origine controllata e garantita).

Määratletud piirkonnas tegutsevatel ettevõtjatel peab olema võimalik kasutada oma viinamarjaistandustes kasvatatud viinamarjadest toodetud parima kvaliteediga veinide puhul kõrgema kategooria tähistust. Uus tähistus võiks aidata parandada nende veinide mainet ja tunnustust turul.

Muudatus hõlmab järgmist:

— tootespetsifikaadis: asendatakse kõikjal tähistus DOC tähistusega DOCG

— koonddokumendis: muudetakse lõigu „Traditsiooniline nimetus“ punkti a

2. Ebatüüpiliste tooteliikide väljajätmine

Kirjeldus ja põhjused

Muudatusettepanekuga jäetakse välja enamik praeguses spetsifikaadis loetletud tooteliike, alles jäetakse üksnes need, mis tegelikult esindavad DOCG-tähistusega veinide põhiolemust ja kordumatust. Veinitootjad on arvamusel, et ainult ’Montepulciano’ (Rosso ja Rosso riserva) baasil valmistatud punased veinid ning ’Pecorino’ ja ’Passerina’ baasil valmistatud valged veinid suudavad väljendada ja täielikult esindada oma asukohapiirkonna eripära.

Neid valikuid toetavad ja kinnitavad laialdaselt ka viimastel aastatel tehtud viinamarjakasvatuse tsoneerimise uuringud, mis on tõestanud nende valikute väärtust ja vajadust keskenduda üksnes teatavatele kohalikele sortidele, mille jaoks on just selles piirkonnas parimad tingimused erakordsete kvaliteediomadustega viinamarjade valmimiseks.

Muudatus hõlmab järgmist:

— tootespetsifikaadis: jäetakse välja artiklitega 1, 2, 4, 5, 6 ja 9 ettenähtud tooteliigid

— koonddokumendis: „Veinide kirjeldus“, „Maksimaalne saagikus“ ja „Seos keskkonnaga“

3. Veinides kasutatavate viinamarjasortide kombinatsiooni muutmine

Kirjeldus ja põhjused

Määratakse kindlaks, et DOCG-tähistusega „Terre Tollesi“ või „Tullum“ punaste veinide valmistamiseks kasutatakse ülekaalukalt ’Montepulciano’ viinamarjasorti (selle osakaalu tõstetakse 90 %-lt 95 %-le) ning valgete veinide valmistamisel on kohalike sortide ’Pecorino’ ja ’Passerina’ sisaldus neis minimaalselt 90 %. Nii punase kui ka valge veini puhul võib ülejäänud 5 % ja 10 % koosneda sama värvi ühe või mitme sordi viinamarjadest, mis on kasvatatud samas ettevõttes ja sobivad Abruzzo piirkonnas viljelemiseks.

Kuna kavandatava DOCG-tähistusega tootespetsifikaadi puhul tunnustatakse üksnes teatavaid veinitüüpe, kõrvaldatakse kõik muud viinamarjasortide kombinatsioonid.

Muudatus hõlmab järgmist:

— tootespetsifikaadis: artikkel 2

— koonddokumendis: punkt „Peamised viinamarjasordid“

4. Viinamarjakasvatusnormid

Kirjeldus ja põhjused

Tehakse ettepanek, et istanduste uus- ja taasistutusaladel (olemasolevaid istutusalasid ettepanek ei mõjuta) ei oleks istutustihedus väiksem kui 1 600 viinapuud hektari kohta Abruzzo-stiilis pergolatoestusega viinapuude puhul ja 4 000 viinapuud hektari kohta ridades kasvatatavate viinapuude puhul (praeguses tootespetsifikaadis on ette nähtud 3 300 viinapuud hektari kohta). See nõue tuleneb vajadusest võimaldada viinamarjakasvatajatel paremini majandada uusistutuse etappi, võttes arvesse ka asjaomases piirkonnas tehtud viinamarjakasvatuse tsoneerimise uuringute tulemusi.

Veinitüüpide puhul, mida kavandatav DOCG enam ei hõlma, jäetakse välja kõik parameetrid, mis on seotud viinamarjade maksimaalse toodanguga hektari kohta ja minimaalse alkoholisisaldusega.

Muudatus hõlmab järgmist:

— tootespetsifikaadis: artikkel 4

— koonddokumendis: punkt „Maksimaalne saagikus“

5. Veinivalmistusnormid

Kirjeldus ja põhjused

Jäetakse välja kõik viited veinitüüpidele, mida kavandatav DOCG ei hõlma. Lisaks tehakse ettepanek asendada mõiste „puust vaadid“ mõistega „puust mahutid või konteinerid“, et vältida mitmetimõistetavust selle mõiste kasutamisel, eelkõige seoses kõnealuste konteinerite mahuga.

Muudatus hõlmab järgmist:

— tootespetsifikaadis: artikkel 5

6. Tähistus ja müügiks esitamine

Kirjeldus ja põhjused

Kavandatava DOCG-tähistusega veinide organoleptiline kirjeldus on endiselt piiratud järgmisega: Rosso, Rosso riserva, Pecorino ja Passerina, vahuveinid (spumante), mis kajastavad tõepäraselt võrdlussortide põhiomadusi, välja jäetakse kavandatavast tootespetsifikaadist välja jäetud veinitüüpide kirjeldused.

Asjaomaste toodete kvaliteedi parandamiseks tehakse ettepanek tõsta veinitüübi Rosso üldhappesus vahemikku 4,5–5,0 g/l; lisaks sellele on tehtud ettepanek tõsta suhkruvaba ekstrakti miinimumsisaldust: Rosso puhul 26–28 g/l ja Rosso Riserva puhul 28–30 g/l, kuna sageli on need piirnormid ületatud, andes tõendust veiniettevõtjate suurepärasest tööst kõigepealt viinamarjade kasvatamisel ja seejärel veinikeldris.

Muudatus hõlmab järgmist:

— tootespetsifikaadis: artikkel 6

— koonddokumendis: punkt „Veinide kirjeldus“

7. Pakendamine

Kirjeldus ja põhjused

Tehakse ettepanek jätta välja järgmine selle nimetuse jaoks ebasobiva suurusega mahutiliik: 0,200.

Ilma et see piiraks nõuet kasutada üksnes klaaspudeleid, kinnitatakse, et kasutada võib kõiki õigusaktidega ettenähtud pitseerimissüsteeme, välja arvatud kroon- ja klaaskorke.

Muudatus hõlmab järgmist:

— tootespetsifikaadis: artikkel 8

8. Seos geograafilise piirkonnaga

Kirjeldus ja põhjused

Tehakse väiksemaid muudatusi, et kirjeldada tootespetsifikaadiga hõlmatud viinamarjasortide kombinatsioone ja veinitüüpe, et viia need uue ettepanekuga vastavusse.

Muudatus hõlmab järgmist:

— tootespetsifikaadis: artikkel 9

KOONDDOKUMENT

1. Toote nimetus

Terre Tollesi

Tullum

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

5. Kvaliteetvahuvein

15. Kuivatatud viinamarjadest valmistatud vein

4. Veini(de) kirjeldus

Terre Tollesi või Tullum Rosso ja Terre Tollesi või Tullum Rosso Riserva

Värvus: kergelt lillaka varjundiga rubiinpunane, mis veini laagerdudes muutub granaatpunaseks;

Lõhnabukett: veinine, õrn, intensiivne, iseloomulik;

Maitse: vaikne, täidlane, harmooniline, kergelt tanniinine, sametine.

Minimaalne üldalkoholisisaldus mahuprotsentides: 13 mahuprotsenti (13,5 mahuprotsenti tähistuse „Riserva“ puhul).

Suhkruvaba ekstrakti miinimumsisaldus: 26 g/l (28 g/l tähistuse „Riserva“ puhul).

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Terre Tollesi või Tullum Pecorino

Värvus: varieeruva intensiivsusega õlgkollane

Lõhn: puuviljaline, peen, iseloomulik

Maitse: kuiv, värske, tugev, harmooniline

Minimaalne üldalkoholisisaldus mahuprotsentides: 13 mahuprotsenti

Suhkruvaba ekstrakti miinimumsisaldus: 18 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Terre Tollesi või Tullum Passerina

Värvus: kahvatu õlgkollane

Lõhn: puuviljaline, õrn, iseloomulik

Maitse: kuiv, värske, harmooniline

Minimaalne üldalkoholisisaldus mahuprotsentides: 12,5 mahuprotsenti

Suhkruvaba ekstrakti miinimumsisaldus: 18 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Terre Tollesi või Tullum Spumante

Värvus: õlgkollane

Lõhn: iseloomulik, meeldiv

Maitse: kuivast magusani (st alates tähistusest brut nature kuni tähistuseni dolce), värske, harmooniline, meeldiv, iseloomulik

Minimaalne üldalkoholisisaldus mahuprotsentides: 12 mahuprotsenti

Suhkruvaba ekstrakti miinimumsisaldus: 18 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

EI KOHALDATA

b. Maksimaalne saagikus

Terre Tollesi või Tullum Rosso

12 000 kg viinamarju hektari kohta

Terre Tollesi või Tullum Rosso

84 hektoliitrit hektari kohta

Terre Tollesi või Tullum Spumante

84 hektoliitrit hektari kohta

Terre Tollesi või Tullum Rosso Riserva

9 000 kg viinamarju hektari kohta

Terre Tollesi või Tullum Pecorino

63 hektoliitrit hektari kohta

Terre Tollesi või Tullum Rosso Riserva

63 hektoliitrit hektari kohta

Terre Tollesi või Tullum Pecorino

9 000 kg viinamarju hektari kohta

Terre Tollesi või Tullum Passerina

9 000 kg viinamarju hektari kohta

Terre Tollesi või Tullum Passerina

63 hektoliitrit hektari kohta

6. Määratletud geograafiline piirkond

Kaitstud päritolunimetusega „Terre Tollesi“ või „Tullum“ veinide tootmiseks ettenähtud viinamarjad peavad olema korjatud eranditult kogu Tollo kommuuni territooriumi hõlmavast tootmispiirkonnast Chieti provintsis.

7. Peamised veiniviinamarjasordid

’Chardonnay B’.

’Passerina B’.

’Pecorino B’.

’Montepulciano N’.

8. Seos(t)e kirjeldus

Terre Tollesi või Tullum

Tollo kommuuni territooriumi eriline maastik, mida iseloomustavad Aadria mere suures lühenevad laiad mäekünkad ja suursugune Maiella massiiv, pakub viinamarjaistandustele suurepärast asukohta ja õhuringlust, aitab vältida seisva vee kogunemist ning tagab selles piirkonnas optimaalsed tingimused kvaliteetsete ja iseloomulike viinamarjasortide kasvatamiseks. Ajaloolise traditsiooni ning tänapäevase viljelus- ja veinivalmistustehnoloogiaga tihedalt seotud inimtegurite ja samuti looduslike tingimuste koostoime võimaldab saada valget ja punast veini, millel on piirkonnale ja kohalikele viinamarjasortidele iseloomulikud tugevad omadused.

9. Olulised lisatingimused (pakendamine, märgistamine, muud nõuded)

Villimine määratletud piirkonnas

Õigusraamistik:

ELi õigusaktid

Lisatingimuse liik:

villimine kindlaksmääratud piirkonnas

Tingimuse kirjeldus:

veini tuleb valmistada, laagerdada, villida ja vanandada artiklis 3 määratletud tootmispiirkonnas, et säilitada toodete eriomadused ja maine ning tagada nende päritolu.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14053

(1) ELT L 9, 11.1.2019, lk 2.